VinNyt nr. 196 – september 2017

Kære vinven

1. Generelt

1.1 Fra generalforsamlingen

På vores generalforsamling d.18. september blev følgende valgt til bestyrelsen:

Alice Rudkjær blev genvalgt. Nyvalg af Thomas Larsen og Jesper Perge samt suppleanterne Bodil Ernebjerg og Inge Nielsen.

Bestyrelsen konstituerer sig på deres første møde d. 12. oktober, så mere herom i næste Vinnyt.

Beretning, referat og regnskab vil senere blive lagt på hjemmesiden.

1.2 Kontingent for 2017/2018

Generalforsamlingen vedtog at fastholde kontingentet; og ifølge vedtægterne skal "Kontingentet betales for et år af gangen senest 14 dage efter generalforsamlingen". Dvs. at I alle bedes indbetale 950 kr. senest d. 2. oktober. Skulle nogle - mod forventning - ikke ønske at forny medlemsskabet, bedes de betale gæstepris for de arrangementer, de allerede har deltaget i; dvs.Demokratisk Vinsmagning (16/8) og Vinquiz (18/9).

1.3 DinVinGuide

Værløse Vinvenner har fået et specieltilbud på magasinet DinVinGuide. Som er Danmarks klart største magasin om vin og spiritus. Det er vores lokale Thomas Rydberg, som bor i Værløse, som kommer med dette specielle tilbud. Thomas er vinanmelder på b.la. Ekstra bladet.

DinVinGuide er Danmarks nye vinmagasin, som udkommer 5 gange årligt. Vi skriver om vin fra hele verden, og der er ca. 100 sider hver gang med baggrundsartikler, producenter, vurderinger af årgange, masser af test og meget mere. I hvert nummer vurderes mere end 200 vine. En række af Danmarks skarpeste vinskribenter bidrager til indholdet. Da magasinet er et lokalt Værløse projekt, tilbydes alle medlemmer en specielt god pris på abonnementet. Magasinet udkommer september, november, februar, april og juni.

Normalpris for 5 numre - 1 år er 374 kr. Pris for medlemmer 249 kr. [Køb det her.](https://rydberg-wine-spirits.reepay.com/210de9ce2c8a422a019b7b9e1b81b0f3)

<https://rydberg-wine-spirits.reepay.com/210de9ce2c8a422a019b7b9e1b81b0f3>

1.3 Indvielse af Furesø rådhus Stiager i Værløse, den 7/10-2017
VVV stiller selvfølgelig op til indvielsen – og måske kommer dronningen også. Hun er i hvert tilfælde inviteret. Vi uddeler informationsmateriale om VVV og byder på et lille glas. Så kig forbi.

2. Kommende VVV-arrangementer

2.1 Åbne for tilmelding. Tirsdag d. 17. oktober 2017 kl. 19:00 Shiraz v/Inge Nielsen – Salen, Satellitten, Bymidten 46, 3500

Her skal vi smage 7-8 forskellige vine i forskellige prisklasser fremstillet på Shiraz-druen. Om vi får mulighed for at smage den dyre vin – 699/899kr.- afhænger af deltagerantallet. Så skynd dig at tilmelde dig til denne dejlige aften. Vi har fået nogle gode smagepriser på vinene, 20-40% rabat. Og tilbudspriserne gælder også ved bestilling den 12/10 - men KUN den dag. Vinene vil blive leveret til afhentning centralt på et senere tidspunkt.

Shiraz-druen er kraftig i både farve og smag og bidrager effektivt til dannelsen af alkohol og tanniner. Dens farve er intens rødlilla.

Druen er oprindeligt fransk fra Rhone-området, hvor den indgår i appellationer i samspil med Grenache og Mourvèdre, ligesom også i Languedoc.

Den berømte Côte Rôtie er primært lavet på Syrah men et blend med den hvide drue, Viognier, er tilladt.

På både udseende og aroma kan Shiraz sammenlignes med druen Zinfandel, og de omtales i Californien som "The Kissing Cousins".

Shiraz-druen giver en fornemmelse af varme i munden, og den er meget aromatisk med noter af viol, solbær og brombær.

Men afhængigt af jordbundsforhold kan den også give fornemmelse af sorte oliven, peber og røg - og på sine ældre dage endda strejf af læder og trøffel.

Den kan vænne sig til andre forhold mht. både jordbund og klima og giver derved meget forskellige vine.

Det opleves jo allertydeligst gennem kendskabet til den australske anvendelse af netop Shiraz.

Derfor har vi ønsket denne spændende smagning af 7-8 vine fra det australske vinhus Nugan.

Gæstepris: 225 kr. – Tilmelding senest 8.oktober.

Tilmelding på: <https://www.vinvenner.dk/tilmelding.asp>

2.2 Arrangementer under planlægning

Torsdag d. 9. november 2017 kl. 19:00 – ”Piedmonte” v/Mauro Dogliani – Salen, Satellitten, Bymidten 46, 3500; Gæstepris=?

Sidste år havde vi besøg af Mauro, som er vinbonde i Piedmonte i Norditalien, hvor vi smagte hans fantastiske vine, og ikke mindst smagte de lækre italienske charcuterivarer han havde medbragt. Besøget var en stor succes – og vi har derfor bedt Mauro om at komme igen, når han er i Danmark 9. - 12. november. Vi ved ikke endnu om arrangementet bliver torsdag, fredag, lørdag eller søndag – så reserver alle 4 dage for en sikkerheds skyld ☺

Torsdag d. 30. november 2017 kl. 19:00 - "Vinrejse til Languedoc og Rousillon” v/Ulla Rudbeck – Salen, Satellitten, Bymidten 46, 3500, Gæstepris 250 kr.

VVV har nu lavet aftale om en vinrejse for klubben til Languedoc-Rousillon i eftersommeren 2018. Turen er langtfra detailplanlagt, men det vi havde planlagt sidste år var:

- - Transport i bus (uden toilet) til og fra Barcelona lufthavn

- - 2 overnatninger på vingård Chateau l´Hospitalet nær Narbonne

- - 2 overnatninger på Hotel Oliviers i Carcassonne

- - middag første aften på Chateau l´Hospitalet

- - frokost i Narbonne (eller let frokostmåltid og vinsmagning hos Chateau Ricardelle)

- - tapas i vinmarkerne hos Amanda og Christophe efter besøg i deres vincave og vandring op til deres vinmarker

- - vinsmagning og besøg hos Chateau l´Hospitalet

- - frokost ved saltmarkerne i Gruissan

- - rundvisning og vinsmagning hos Chateau Beauregard-Mirouze i Bizanet

- - besøg i klosteret St.. Hilaire

- - besøg og smagning af mousserende vine hos Sieur d´Arques i Limoux

- - frokost på torvet i Limoux

- - rundvisning og vinsmagning hos Domaine Gayda

- - rundvisning og middag hos Joe og Liz i O´Vineyard

Som man kan se, er der ligeligt med sightseeing og vinsmagning. Ulla Rudbeck kommer denne aften og fortæller om turen - og så har hun selvfølgelig vine fra området med, som vi skal smage. Ikke de vine, vi skal smage på turen, for de importeres ikke til Danmark, men nogle andre fra området.

På baggrund af Ullas beskrivelser kan man efterfølgende afgøre om man ønsker at deltage  i  turen, som sidste år var prissat til ca. 6.000 kr. ekskl. fly."

10.01.2018 – Vinsmagning i Satellitten, Indisk vin

13.02.2018 – Vinsmagning i Satellitten

08.03.2018 – Vinsmagning i Satellitten

12.04.2018 – Vinsmagning i Satellitten

15.05.2018 – Vinsmagning i Satellitten

3. Eksterne arrangementer (bringes til orientering. VVV har ikke noget med disse arrangementer at gøre)

4. Links

Følg med i <https://www.foetex.dk/vin-spiritus/vores-egen-vinkaelder/vores-egen-vinkaelders-webtv/c/vores--egen-vilkaelders-webtv>, med Maria Ahm. Der er superrelevante faktabokse, hvor der itv. er frigivet 11 ud af 12 videoer. Lækker fotografering, seriøst indhold.

Se også

 - <http://aov.dk>

 - <http://www.kultunaut.dk/>

 - <http://www.vinavisen.dk>

- O -

Med venlig hilsen

Henning Nielsen

Værløse VinVenner

PS: Hvis du ikke længere ønsker at modtage dette nyhedsbrev og dermed ønsker at blive inaktiveret i vor database – eller hvis du har en god ven, der uforpligtende skal på mailinglisten, så returner dette nyhedsbrev med besked herom.